***3. Napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2021. november 16. napjára összehívott***

***soron kívüli, nyílt ülésére***

***Az előterjesztés címe és tárgya:***

*a Magyar Falu Program keretében a „Felelős állattartás elősegítése” című pályázaton állatorvos megbízási szerződésének jóváhagyásáról*

***A tárgykört rendező jogszabály:***

* *Magyarország helyi önkormányzatairól szóló 2011. évi CLXXXIX. törvény*

***Előterjesztő:*** *Huszárovics Antal polgármester*

***Az előterjesztést készítette:*** *Magyar Judit pályázati ügyintéző*

***Tisztelt Képviselő-testület!***

*Csabdi Község Önkormányzat a Magyar Falu Program a „Felelős állattartás elősegítése” című pályázat keretében kutyák és macskák ivartalanítására, transzponderrel történő ellátására, illetve veszettség elleni védőoltására nyújtott be pályázatot és nyert el támogatást.*

*A pályázat benyújtásakor csatolandó melléklet volt a kiválasztott állatorvosi szolgáltatóval kötött megbízási szerződés, illetve a szolgáltató hivatalos árajánlata.*

*Három állatorvostól kértem be ajánlatot, melyek közül a legkedvezőbb ajánlatot adó ajánlata került a pályázathoz benyújtásra. A pályázat először tartaléklistára került, majd maradvány keretösszegből támogatásban részesültünk.*

*Az alábbi állatorvosoktól kértem be ajánlatot:*

1. *Vet-Boldi Kft. 5100 Jászberény, Sikló u. 10.*
2. *RougeVet Kft. 2351 Alsónémedi, Fő út 45.*
3. *TROVET HUNGARY KFT. 1212 Budapest, Szent István út 69.*

*A három megkeresett gazdasági szereplő az alábbiak szerint nyújtotta be ajánlatát:*

|  |  |  |  |  |  |  |  |
| --- | --- | --- | --- | --- | --- | --- | --- |
|   |   | 40 kg alatti szuka kutya | 40 kg feletti szuka kutya | 40 alatti kan kutya  | 40 kg feletti kan kutya | Nőstény macska | Kandúr macska |
| Vet-boldi Kft. | Ivartalanítás | 48 450 | 61 150 | 35 750 | 48 450 | 35 750 | 16 700 |
| RougeVet Kft.  | 48 200 | 61 100 | 35 500 | 47 400 | 35 500 | 16 500 |
| TROVET HUNGARY KFT.  | 47 450 | 60 150 | 34 750 | 47 450 | 34 750 | 15 700 |
| Vet-boldi Kft. | Veszettség elleni védőoltás | 6 000 |
| RougeVet Kft.  | 5 000 |
| TROVET HUNGARY KFT.  | 5 000 |
| Vet-boldi Kft. | Mikrochip beültetés | 10 000 |
| RougeVet Kft.  | 10 000 |
| TROVET HUNGARY KFT.  | 9 000 |
| Vet-boldi Kft. | Állatok szállítása | 4 000 |
| RougeVet Kft.  | 4 000 |
| TROVET HUNGARY KFT.  | 3 000 |

*Kérem, szíveskedjék a Tisztelt Képviselő-testület az előterjesztést fentiek alapján megtárgyalni, a határozati javaslatot elfogadni.*

*Csabdi, 2021. november 11.*

*Tisztelettel:*

 ***Huszárovics Antal***

*polgármester*

***Határozati javaslat:***

***Csabdi Község Önkormányzat Képviselő-testületének***

***/2021. (XI. 16.) határozata***

***a Magyar Falu Program keretében a „Felelős állattartás elősegítése” című pályázaton állatorvos megbízási szerződésének jóváhagyásáról***

*Csabdi Község Önkormányzat Képviselő-testülete a Magyar Falu Program a „Felelős állattartás elősegítése” című pályázat keretében megvalósítandó kutyák és macskák ivartalanítására, transzponderrel történő ellátására, illetve veszettség elleni védőoltására feladat elvégzésére, a pályázat benyújtásához megkötött megbízási szerződést jóváhagyja.*

*Határidő: azonnal*

*Felelős: polgármester*